3.การประกอบธุรกิจของแต่ละสายผลิตภัณฑ์

  (3.1) ลักษณะของผลิตภัณฑ์หรือบริการ

โรงพยาบาลนนทเวช เป็นโรงพยาบาลขนาด 208 เตียง
ให้บริการรักษาพยาบาลครบทุกสาขาโดยคณะแพทย์ผู้เชี่ยวชาญ พร้อมทั้งอุปกรณ์การรักษาที่ทันสมัย
ครบวงจร เปิดให้บริการทั้งผู้ป่วยนอกผู้ป่วยในตลอด 24 ชั่วโมง
โดยมีการจัดตั้งศูนย์การแพทย์เฉพาะทางและคลินิกรักษาโรคเฉพาะทางระบบ
ด้วยแพทย์ผู้เชี่ยวชาญเฉพาะโรคและบริการหลักต่างๆดังต่อไปนี้

1.  ผู้ป่วยนอก มีห้องตรวจ จำนวน 90 ห้อง ประกอบด้วย ศูนย์การแพทย์เฉพาะทาง จำนวน 16
    ศูนย์ และคลินิกเฉพาะทาง 6 คลินิก ดังนี้

+---------------------------------+------------------------------------+
| -   ศูนย์เทคโนโลยีผ่าตัดแผลเล็ก (MIS) | -   ศูนย์กระดูกและข้อเฉพาะทาง          |
+---------------------------------+------------------------------------+
| -   ศูนย์คุณแม่ตั้งครรภ์               | -   ศูนย์รักษาผู้มีบุตรยาก                |
+---------------------------------+------------------------------------+
| -   ศูนย์มะเร็งเต้านม               | -   ศูนย์รักษาและผ่าตัดผ่านกล้องทางนรีเวช  |
+---------------------------------+------------------------------------+
| -   ศูนย์รักษามะเร็งทางนรีเวช        | -   ศูนย์โรคระบบทางเดินปัสสาวะ         |
+---------------------------------+------------------------------------+
| -   ศูนย์ผิวหนังและศัลยกรรมตกแต่ง     | -   ศูนย์หัวใจ                        |
+---------------------------------+------------------------------------+
| -   ศูนย์เด็กและวัยรุ่น               | -   ศูนย์เบาหวาน                     |
+---------------------------------+------------------------------------+
| -   ศูนย์ระบบทางเดินหายใจ          | -   ศูนย์ระบบทางเดินอาหารและโรคตับ     |
+---------------------------------+------------------------------------+
| -   ศูนย์ทันตกรรมปลอดเชื้อ           | -   ศูนย์สร้างเสริมสุขภาพ               |
+---------------------------------+------------------------------------+
| -   คลินิกระบบประสาทและสมอง       | -   คลินิกลำไส้ใหญ่และทวารหนัก          |
+---------------------------------+------------------------------------+
| -   คลินิกจักษุ โสต ศอ นาสิก         | -   คลินิกสุขภาพใจ                    |
+---------------------------------+------------------------------------+
| -   คลินิกอายุรกรรมและศัลยกรรม      | -   คลินิกเวชศาสตร์ฟื้นฟู                |
+---------------------------------+------------------------------------+

นอกจากนี้ทางโรงพยาบาลยังมีบริการต่างๆ ที่ครบวงจร ภายในแต่ละศูนย์ และ
คลินิกเชี่ยวชาญเฉพาะทาง

1.  ผู้ป่วยใน ประกอบด้วยห้องพักประเภทต่างๆ ดังนี้

+---------------------------------+------------------------------------+
| -   ห้องคลอด                     | -   ห้องผ่าตัด                        |
+---------------------------------+------------------------------------+
| -   ห้อง ไอซียู , ซีซียู และ เอ็นไอซียู  | -   ห้องทารกแรกเกิด                  |
+---------------------------------+------------------------------------+
| -   ห้องเดี่ยว                     | -   ห้องคู่                           |
+---------------------------------+------------------------------------+
| -   ห้อง Deluxe                  | -   ห้อง VIP                        |
+---------------------------------+------------------------------------+

  1.3 บริการสนับสนุนต่างๆ ดังนี้

+---------------------------------+------------------------------------+
| -   แผนกฉุกเฉิน                   | -   แผนกเอกซเรย์                    |
+---------------------------------+------------------------------------+
| -   แผนกห้องปฏิบัติการทางการแพทย์    | -   แผนกไตเทียม                     |
+---------------------------------+------------------------------------+
| -   ศูนย์โภชนาการ                 | -   นนทเวชสหคลินิก                   |
+---------------------------------+------------------------------------+
| -   บริการตรวจสุขภาพนอกสถานที่      | -   บริการรถพยาบาล รับ – ส่ง ผู้ป่วยตลอด |
|                                 |     24 ชม.                         |
+---------------------------------+------------------------------------+

  (2) การตลาดและภาวการณ์แข่งขัน

(ก) นโยบายและลักษณะการตลาดของผลิตภัณฑ์หรือบริการ

  (1) กลยุทธ์ทางการตลาด

  (ก) นโยบายการตลาด

เน้นการตลาดเชิงรุก การสร้างแบรนด์ เพื่อเพิ่มฐานลูกค้าใหม่
ในกลุ่มลูกค้าทั่วไปและลูกค้าที่เป็นบริษัทฯ การรักษาลูกค้าเก่าโดยการบริหารความสัมพันธ์กับลูกค้า
(CRM) เฉพาะกลุ่มและบุคคลเพิ่มมากขึ้น โดยผ่านการจัดกิจกรรมต่างๆเพื่อส่งเสริมการตลาด
ทั้งภายในและภายนอก ตลอดจนการผลิตสื่อสิ่งพิมพ์ต่างๆ เพื่อเป็นการสื่อสารและให้ข้อมูลแก่ลูกค้า
นอกจากนี้ทางโรงพยาบาลยังให้ความสำคัญกับโครงการส่งเสริมสุขภาพแบบองค์รวม Health
Promotion เป็นการช่วยส่งเสริมให้ผู้ป่วยได้มีคุณภาพชีวิตที่ดีขึ้น
ทั้งนี้บริษัทมีการพัฒนาคุณภาพการบริการทั้งด้านเทคโนโลยีและการรักษาพยาบาลอย่างต่อเนื่องให้เทียบเท่าโรงพยาบาลเอกชนชั้นนำ
ในการเข้าสู่มาตรฐานการให้บริการระดับสากล
เพื่อขยายตลาดให้ครอบคลุมทั้งตลาดในประเทศและต่างประเทศ

  (ข) นโยบายด้านพัฒนาคุณภาพการรักษา

มีจุดประสงค์เพื่อพัฒนาศูนย์การแพทย์เฉพาะทาง ( Excellent Center)
เน้นการสรรหาและพัฒนาบุคลากรผู้เชี่ยวชาญการรักษาเฉพาะทางในแต่ละสาขา
นำเทคโนโลยีทางการแพทย์ที่ทันสมัยมีประสิทธิภาพสูงมาให้บริการ
โดยทีมบุคลากรที่มีความรู้ความสามารถและประสบการณ์

  (ค) นโยบายพัฒนาคุณภาพการให้บริการ

มุ่งเน้นการพัฒนาคุณภาพ และปรับปรุงกระบวนการให้บริการผู้ป่วย
สนับสนุนการให้บริการให้มีมาตรฐานสากลอย่างต่อเนื่อง
โดยการสร้างความพึงพอใจให้กับลูกค้าสูงสุดด้วยบริการที่สะดวกและรวดเร็ว
โดยการนำเทคโนโลยีสารสนเทศที่ทันสมัยเข้ามาช่วยเสริมการให้บริการ

(2) การจัดจำหน่ายและช่องทางการจำหน่าย

บริษัทแบ่งการให้บริการเป็นส่วนที่ให้บริการภายในโรงพยาบาล ได้แก่ การให้บริการผู้ป่วยนอก -
ผู้ป่วยใน และส่วนที่ให้บริการภายนอกโรงพยาบาล ได้แก่ การให้บริการตรวจสุขภาพนอกสถานที่
การจัดแพทย์พยาบาลประจำโรงงาน การให้บริการรถเอกซเรย์เคลื่อนที่
การให้บริการรถพยาบาลเป็นต้น โดยแบ่งกลุ่มลูกค้าทั่วไป และลูกค้าที่มีสัญญาให้บริการ
(ลูกค้าบริษัทคู่สัญญา และลูกค้าบริษัทประกัน)

โรงพยาบาลได้เพิ่มช่องทางการจัดจำหน่าย
โดยมีบริษัทที่จะจัดส่งและให้สิทธิพิเศษกับพนักงานมาทำการรักษาที่เป็นลักษณะบริษัทคู่สัญญา
และยังได้รับความร่วมมืออันดีจากพันธมิตรบริษัทประกันสุขภาพ ที่เป็นคู่สัญญากับทางโรงพยาบาล
และรวมทั้งพันธมิตรบัตรเครดิตที่เพิ่มช่องทางในโครงการสินเชื่อเพื่อการรักษาในกลุ่มผู้ถือบัตรเครดิต
ขยายฐานลูกค้าในการสร้างการรับรู้ในบริการของโรงพยาบาล

โรงพยาบาลยังมีเวบไซต์ที่ถือเป็นแหล่งข้อมูลและศูนย์กลางในการติดต่อสื่อสารบริการของโรงพยาบาลเพื่อเข้าถึงกลุ่มลูกค้าทุกกลุ่มเป้าหมาย
มีสัดส่วนการให้บริการดังนี้

สัดส่วนการให้บริการแก่ลูกค้าแต่ละประเภท

(หน่วย : ล้านบาท)

  ----------------------------------- ---------- -------- ---------- -------- ---------- --------
                                      2553       %        2552       %        2551       %

  รายได้จากบริษัทที่ทำสัญญากับทางโรงพยาบาล   402.18     29.08    370.96     28.12    339.52     26.54

  รายได้จากลูกค้าทั่วไป                    980.71     70.92    948.03     71.88    939.80     73.46

  รายได้รวม                            1,382.89   100.00   1,318.99   100.00   1,279.32   100.00
  ----------------------------------- ---------- -------- ---------- -------- ---------- --------

(3) ลักษณะลูกค้า

จำแนกเป็น 2 ประเภท ดังนี้

+----------------------------------+-----------------------------------+
| 1.ลูกค้าทั่วไป                       | คือ กลุ่มลูกค้าที่เข้ามารับบริการรักษาพยาบาล |
|                                  | หรือต                              |
|                                  | รวจสุขภาพโดยรับผิดชอบค่าใช้จ่ายด้วยตนเอง |
+----------------------------------+-----------------------------------+
| 2.ลูกค้าที่มีสัญญาให้บริการ              | คือ                                |
|                                  | กลุ่มลูกค้าที่มีสัญญาตรวจสุขภาพพ           |
| 2.1 ลูกค้าบริษัทคู่สัญญา                | นักงานหรือสัญญารักษาพยาบาลกับโรงพยาบาล |
+----------------------------------+-----------------------------------+
| 2.2 ลูกค้าบริษัทประกัน                | คือ                                |
|                                  | กลุ่มลูกค้าซึ่งท                        |
|                                  | ำสัญญาในรูปแบบประกันสุขภาพหรือประกันชีวิต |
|                                  | ก                                 |
|                                  | ับบริษัทประกันชีวิตโดยค่าใช้จ่ายบริษัทประกันฯ |
|                                  | จะเป็นผู้รับผิดชอบให้ตามเงื่อนไขแห        |
|                                  | ่งสัญญาซึ่งผู้เอาประกันได้ทำไว้กับบริษัทประกัน |
+----------------------------------+-----------------------------------+

( ข ) สภาพการแข่งขันภายในอุตสาหกรรม

1.โครงสร้างอุตสาหกรรม

เนื่องจากการพัฒนาเศรษฐกิจ และสังคมส่งผลให้ประชาชนมีความรู้ความเข้าใจ
และให้ความสำคัญกับการดูแลรักษาสุขภาพเพิ่มขึ้น เพื่อให้เกิดคุณภาพชีวิตที่สูงขึ้น
พฤติกรรมการดูแลสุขภาพเปลี่ยนไป ให้ความสำคัญในเชิงป้องกันดูแลรักษาสุขภาพเพิ่มขึ้น
นอกจากการรักษาพยาบาลเมื่อเจ็บป่วย
ส่งผลให้โรงพยาบาลเอกชนมีโอกาสให้บริการได้ครอบคลุมความต้องการที่เพิ่มสูงขึ้น
และมีโอกาสเติบโตสูงขึ้น ถึงแม้โรงพยาบาลเอกชนจะมีการแข่งขันสูงก็ตาม

2.สถานภาพในการแข่งขัน

โรงพยาบาลนนทเวช เปิดให้บริการมานาน ให้บริการรักษาพยาบาล และพัฒนาศักยภาพ
เป็นศูนย์รักษา Excellent Center ในสาขาต่างๆ มีทีมงานทั้งแพทย์
และบุคลากรทางการแพทย์ที่มีความเชี่ยวชาญเฉพาะด้านแต่ละสาขา

คู่แข่งของโรงพยาบาล ได้แก่ โรงพยาบาลที่ตั้งอยู่ในบริเวณใกล้เคียงรัศมี 20 กิโลเมตร และ
โรงพยาบาลนอกจากรัศมีดังกล่าวที่ผู้ป่วยเชื่อถือเป็นพิเศษ

ข้อได้เปรียบของบริษัท

1. ทำเลที่ตั้งของบริษัท ตั้งอยู่บนถนนงามวงศ์วาน ซึ่งเป็นศูนย์กลางของชุมชน
มีหมู่บ้านต่างๆที่มีผู้อาศัยอยู่จำนวนมากรายรอบด้วยห้างสรรพสินค้าขนาดใหญ่หลายแห่ง
ใกล้กับสถานที่ราชการ รัฐวิสาหกิจขนาดใหญ่

  2. มุ่งเน้นเป็นศูนย์การรักษาแบบครบวงจร แพทย์ผู้เชี่ยวชาญเฉพาะด้าน
  พร้อมบุคลากรทางการแพทย์

ที่มีความรู้ มีประสบการณ์ พร้อมเครื่องมืออุปกรณ์การแพทย์ที่ทันสมัย

3. ด้านภาพลักษณ์ บริษัทเปิดให้บริการมานาน เป็นที่รู้จัก
มีฐานลูกค้าและบริษัทคู่สัญญาและคู่ค้าทางธุรกิจเป็นจำนวนมาก
จากการพัฒนาการให้บริการอย่างต่อเนื่อง
จนเป็นที่ยอมรับของพันธมิตรและบริษัทคู่สัญญาในการคัดเลือกให้เป็นสถานพยาบาลเพื่อดูแลสุขภาพของพนักงานและลูกค้าในกรุงเทพมหานคร
และปริมณฑล

  4. ด้านบุคลากร บริษัทเปิดกิจการมานานมีชื่อเสียง และภาพลักษณ์ที่ดี
  และผลการดำเนินงานที่ผ่านมาช่วย

ยืนยันให้เห็นความมั่นคงของบริษัท จึงเป็นโอกาสที่บริษัทจะสามารถคัดเลือกบุคลากรที่มีความรู้
ความสามารถมาทำงานกับบริษัท

ข้อเสียเปรียบของบริษัท

ด้านการจราจร เนื่องจากเป็นแหล่งชุมชน และมีห้างสรรพสินค้าขนาดใหญ่หลายแห่ง
จึงส่งผลในเรื่องการจราจรที่ติดขัด

3.การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจัดจำหน่าย ประกอบด้วยปัจจัยที่สำคัญ 2 ประการคือ

การจัดหาทีมแพทย์และพยาบาล ที่มีความเชี่ยวชาญในแต่ละสาขาของโรค
เพื่อสามารถให้บริการแก่ผู้ป่วยได้อย่างทั่วถึง แพทย์และพยาบาลทุกท่านล้วนมีคุณสมบัติครบถ้วน
และผ่านการคัดเลือกจากคณะกรรมการของโรงพยาบาล

กำลังการให้บริการเต็มที่และปริมาณการให้บริการจริง

  -------------------------------- ------------ ------------ ------------
                                   2553         2552         2551

  กำลังการให้บริการเต็มที่ (ขณะนี้)                                  

  ผู้ป่วยใน (150 เตียง)                54,750       54,750       54,750

  ผู้ป่วยนอก (2,000 คนต่อวัน)           730,000      730,000      730,000
  -------------------------------- ------------ ------------ ------------

  -------------------------------- ------------ ------------ ------------
                                   2553         2552         2551

  ปริมาณการให้บริการจริง                                         

  ผู้ป่วยใน (เตียง)                    44,580       44,436       46,724

  ผู้ป่วยนอก (คน)                     562,595      545,214      586,180
  -------------------------------- ------------ ------------ ------------

  -------------------------------- ------------ ------------ ------------
                                   2553         2552         2551

  การใช้กำลังการให้บริการผู้ป่วยใน                                  

  ผู้ป่วยใน (%)                       81.42        81.16        85.34

  ผู้ป่วยนอก (%)                      77.07        74.72        80.30
  -------------------------------- ------------ ------------ ------------

การจัดหาวัตถุดิบและผู้จำหน่ายวัตถุดิบ(Suppliers)

วัตถุดิบได้แก่ ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล (หน่วย : ล้านบาท)

  -------------------------------- ------------ ------------ ------------
                                   2553         2552         2551

  การสั่งซื้อภายในประเทศ               367.92       335.33       371.33

  การสั่งซื้อภายนอกประเทศ              -            -            -

  รวม                              367.92       335.33       371.33
  -------------------------------- ------------ ------------ ------------

การสั่งซื้อวัตถุดิบ จำพวก ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล
เป็นการสั่งซื้อจากผู้ผลิตหรือตัวแทนจำหน่ายภายในประเทศทั้งสิ้น
โดยกำหนดให้มีคณะกรรมการพิจารณาการนำเข้ามาใช้ในโรงพยาบาล

4. ปัจจัยภายนอกที่อาจมีผลต่ออุตสาหกรรม

พ.ร.บ. หลักประกันสุขภาพแห่งชาติ ที่รัฐบาลออกเพื่อให้หลักประกันสุขภาพแก่ประชาชน ตาม
สวัสดิการค่ารักษาพยาบาลที่รัฐบาลกำหนด ซึ่งโรงพยาบาลนนทเวชไม่ได้เข้าร่วมโครงการ
หากโครงการเป็นที่ยอมรับของประชาชนมากขึ้น อาจส่งผลกระทบต่อโรงพยาบาลได้

พ.ร.บ.ประกันสังคม ให้สวัสดิการรักษาพยาบาลกับประชาชน ที่ขึ้นทะเบียนประกันสังคม
ได้เปิดโอกาสให้ผู้ป่วยมีอิสระในการเลือกสถานพยาบาลที่เข้าร่วมโครงการได้ทั้งโรงพยาบาลของรัฐ
และเอกชนหลายแห่ง โดยโรงพยาบาลนนทเวชไม่ได้เข้าร่วมโครงการ

โรงพยาบาลเชื่อว่าทั้งพ.ร.บ. หลักประกันสุขภาพแห่งชาติ และพ.ร.บ.ประกันสังคม
ไม่ส่งผลกระทบต่อโรงพยาบาล
เนื่องจากกลุ่มลูกค้าเป้าหมายของโรงพยาบาลเป็นกลุ่มที่มีรายได้ระดับปานกลางขึ้นไป
และกลุ่มผู้ป่วยยังคงมั่นใจในคุณภาพการรักษาพยาบาลและการให้บริการของโรงพยาบาล